
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījums Ministru kabineta 2022. gada 20. septembra noteikumos Nr. 582 "Eiropas Savienības Atveseļošanas un noturības mehānisma plāna 3.1. reformu un investīciju virziena "Reģionālā politika" 3.1.2.1.i. investīcijas "Publisko pakalpojumu un nodarbinātības pieejamības veicināšanas pasākumi cilvēkiem ar funkcionāliem traucējumiem" pirmās kārtas "Valsts un pašvaldību ēku vides pieejamības nodrošināšanas pasākumi" īstenošanas noteikumi"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Noteikumu projekts “Grozījumi Ministru kabineta 2022. gada 20. septembra noteikumos Nr. 582 "Eiropas Savienības Atveseļošanas un noturības mehānisma plāna 3.1. reformu un investīciju virzienu "Reģionālā politika" 3.1.2.1.i. investīcijas "Publisko pakalpojumu un nodarbinātības pieejamības veicināšanas pasākumi cilvēkiem ar funkcionāliem traucējumiem" pirmās kārtas "Valsts un pašvaldību ēku vides pieejamības nodrošināšanas pasākumi" īstenošanas noteikumi"[1] (turpmāk – noteikumu projekts) ir Labklājības ministrijas (turpmāk – ministrija) iniciatīva un izstrādāts saskaņā ar Likuma par budžetu un finanšu vadību 19.3 panta otro daļu[2].

[1] MK noteikumi Nr. 582 https://likumi.lv/ta/id/335764-eiropas-savienibas-atveselosanas-un-noturibas-mehanisma-plana-31-reformu-un-investiciju-virzienu-regionala-politika-3121i-investicijas-publisko-pakalpojumu-un-nodarbinatibas-pieejamibas-veicinasanas-pasakumi-cilvekiem-ar-funkcionaliem-traucejumiem-pirmas-kartas-valsts-un-pasvaldibu-eku-vides-pieejamibas-nodrosinasanas-pasakumiistenosanas-noteikumi?&search=on
[2] Likums par budžetu un finanšu vadību https://likumi.lv/ta/id/58057-likums-par-budzetu-un-finansu-vadibu
1.2. Mērķis
Mērķa apraksts
TA projekta mērķis ir  precizēt  3.1.2.1.i. investīcijas pirmās kārtas "Valsts un pašvaldību ēku vides pieejamības nodrošināšanas pasākumi" (turpmāk – 3.1.2.1.i. investīcijas pirmā kārta) pieejamo Atveseļošanas fonda (turpmāk – AF) finansējumu.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
3.1.2.1.i. investīcijas pirmās kārtas īstenošanas nosacījumus reglamentē Ministru kabineta 2022. gada 20. septembra noteikumi Nr. 582 "Eiropas Savienības Atveseļošanas un noturības mehānisma plāna 3.1. reformu un investīciju virzienu "Reģionālā politika" 3.1.2.1.i. investīcijas "Publisko pakalpojumu un nodarbinātības pieejamības veicināšanas pasākumi cilvēkiem ar funkcionāliem traucējumiem" pirmās kārtas "Valsts un pašvaldību ēku vides pieejamības nodrošināšanas pasākumi" īstenošanas noteikumi"" (turpmāk – MK noteikumi Nr. 582). Saskaņā ar minēto MK noteikumu Nr. 582:
Saskaņā ar minēto MK noteikumu Nr. 582 11. punktu 3.1.2.1.i. investīcijas pirmās kārtai pieejamais AF finansējums ir 8 926 213 euro. Papildu finansējumu veido valsts budžeta finansējums pievienotās vērtības nodokļa segšanai – indikatīvi 293 243 euro, kā arī pašvaldības finansējums vai privātais finansējums pievienotās vērtības nodokļa segšanai vai projekta atbalstāmo darbību īstenošanai, ja projekta izmaksas pārsniedz tam pieejamo AF finansējumu un valsts budžeta finansējumu pievienotās vērtības nodokļa segšanai.
Saskaņā ar ES fondu tematiskās komitejas[1] 2025. gada 29.  augusta sēdē pieņemto lēmumu AF fonda pārvaldībā iesaistītās ministrijas identificētos AF atlikumus var izmantot savas nozares AF projektu īstenošanai, bet par AF atlikumu, kas sasniedz vismaz 1 milj. euro, izmantošanu lemj ES fondu tematiskā komiteja.


[1] Ministru prezidenta rīkojums Nr. 2025/1.2.1.-255, Rīgā 2025. gada 22. jūlijā; https://likumi.lv/ta/id/362103-par-eiropas-savienibas-fondu-tematisko-komiteju
Problēmas un risinājumi
Problēmas apraksts
Saskaņā ar Kohēzijas politikas fondu vadības informācijas sistēmas (turpmāk - KP VIS) datiem 3.1.2.1.i. investīcijas pirmās kārtas “Valsts un pašvaldību ēku vides pieejamības nodrošināšanas pasākums” ietvaros šobrīd izveidojies AF finansējuma atlikums 332 724 euro apmērā un valsts budžeta (turpmāk – VB) finansējuma atlikums 40 478 euro apmērā. Finanšu atlikums ir izveidojies, noslēdzoties Tukuma novada pašvaldības (AF finansējuma atlikums 19 919.30 euro), Krāslavas novada pašvaldības (AF finansējuma atlikums 34 778.99 euro), valsts sabiedrības ar ierobežotu atbildību "Šampētera nams" (AF finansējuma atlikums 219 718 euro, VB finansējuma atlikums 40 478 euro) un Salaspils novada pašvaldības (AF finansējuma atlikums 58 308 euro) projektu īstenošanai. Lai arī Centrālā finanšu un līgumu aģentūra (turpmāk – CFLA) vēl nav apstiprinājusi noslēgumu pārskatus valsts sabiedrības ar ierobežotu atbildību "Šampētera nams" un  Salaspils novada pašvaldības projektiem, risks, ka šis AF finansējums būs nepieciešams šiem abiem projektiem, ir minimāls, jo par indikatīvo atlikumu finansējuma saņēmēji ir informējuši CFLA kā līgumslēdzējiestādi Kohēzijas politikas fondu vadības informācijas sistēmā (turpmāk – KP VIS). Ja šis risks tomēr iestāsies, tad finansējums šiem diviem projektiem tiks pārdalīts no citiem 3.1.2.1.i. investīcijas pirmās kārtas projektu finansējuma atlikumiem, kas, kā liecina līdzšinējā pieredze, veidojas projektu beigu posmā.
Saistībā ar atlikumiem, kas veidosies, noslēdzoties citiem 3.1.2.1.i. investīcijas pirmās kārtas projektiem, ministrija vērtēs vajadzību novirzīt savas pārziņas investīciju projektu īstenošanai, sagatavojot atbilstošus grozījumus attiecīgās investīcijas Ministru kabineta (turpmāk – MK) noteikumos. Šobrīd nav iespējams prognozēt precīzu finansējuma atlikuma summu 3.1.2.1.i. investīcijas ietvaros, taču prognozējams, ka finansējuma atlikumi vairs nepārsniegs 1 milj. euro (3.1.2.1.i. investīcijas finanšu ietilpīgāko finansējumu atlikumu izmantošana jau ir saskaņota ministru Eiropas Savienības fondu tematiskās komitejas sēdē un novirzīta Ekonomikas ministrijas investīcijām). 
2026. gada 20. janvāra MK sēdē tika apstiprināti grozījumi MK 2023. gada 5. septembra noteikumos Nr. 512 "Eiropas Savienības Atveseļošanas un noturības mehānisma plāna 3.1. reformu un investīciju virziena "Reģionālā politika" 3.1.2.1.i. investīcijas "Publisko pakalpojumu un nodarbinātības pieejamības veicināšanas pasākumi cilvēkiem ar funkcionāliem traucējumiem" otrās kārtas "Atbalsta pasākumi cilvēkiem ar invaliditāti mājokļu vides pieejamības nodrošināšanai" īstenošanas noteikumi"" (turpmāk – MK noteikumi Nr. 512), ar kuriem tika noteikta iespēja 3.1.2.1.i. investīcijas otrajā kārtā "Atbalsta pasākumi cilvēkiem ar invaliditāti mājokļu vides pieejamības nodrošināšanai" (turpmāk – otrā kārta) īstenot jaunu papildu atbalstāmo darbību vides pieejamības nodrošināšana ēkās, kurās sniedz publiskos pakalpojumus. 2026. gada 21. janvārī ministrija sagatavoja un nosūtīja vēstuli visām 39 pašvaldībām (finansējuma saņēmējiem) ar aicinājumu izvērtēt iespēju papildus mājokļu vides pieejamības atbalstam īstenot jaunu atbalstāmo darbību – ēku, kurās sniedz pašvaldību publiskos pakalpojumus, vides pieejamības nodrošināšanu. Pieprasījumus pēc papildu AF atbalsta ēku vides pieejamības nodrošināšanai ministrijā līdz 2026. gada 20. februārim iesniedza 29 pašvaldības par kopējo summu 1 484 846 euro, kas ievērojami pārsniedz šobrīd 3.1.2.1.i investīcijas otrās kārtas ietvaros pieejamo finansējumu (60 429.47 euro).
Ņemot vērā minēto, visus šobrīd atbrīvotos un apzinātos atlikumus 3.1.2.1.i. investīcijas pirmajā kārtā nepieciešams pārdalīt uz 3.1.2.1.i investīcijas otro kārtas jaunās papildu darbības īstenošanai (pēc AF finansējuma pārdales 3.1.2.1.i. investīcijas otrās kārtas AF finansējums būs 5 234 512 euro).
Risinājuma apraksts
Precizēt MK noteikumu Nr. 582 11. punktu, samazinot AF finansējuma apmēru par 332 724 euro un VB finansējuma apmēru par 40 478 euro, attiecīgi paredzot, ka 3.1.2.1.i. investīcijas pirmajai kārtai pieejamais AF finansējums ir 8 593 489 euro un VB finansējums pievienotās vērtības nodokļa segšanai – indikatīvi 252 765 euro.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
Noteikumu projektā paredzētās izmaiņas neietekmē finansējuma saņēmējus, jo tiek pārdalīts 3.1.2.1.i. investīcijas pirmās kārtas finansējums, kas projektu īstenošanai vairs nav nepieciešams. Lai to nostiprinātu projekta līmenī, valsts sabiedrībai ar ierobežotu atbildību "Šampētera nams" un Salaspils novada pašvaldībai būs jāveic atbilstoši grozījumi projektos.
Vienlaikus noteikumu projektam ir pozitīva ietekme uz 3.1.2.1.i. investīcijas otrās kārtas papildu atbalstāmās darbības īstenošanu.
Papildu finansējuma novirzīšana 3.1.2.1.i. investīcijas otrajai kārtai ļaus sniegt plašāku atbalstu MK noteikumu Nr. 512 20.7. apakšpunktā minētās atbalstāmās darbības īstenošanai, kas, ņemot vērā pašvaldību lielo interesi un iesniegto pieprasījumu skaitu, ir uzskatāma par ļoti aktuālu un nepieciešamu investīciju vides pieejamības uzlabošanā, kā arī veido sinerģiju ar 3.1.2.1.i investīcijas pirmo kārtu, jo uzlabo publisko pakalpojumu infrastruktūras vides pieejamību.
Lai nodrošinātu MK 2022. gada 22. maija sēdes protokola Nr. 17 34. § 8.7. apakšpunktā noteiktā pienākuma – informēt MK par AF atskaites punktu un mērķrādītāju sasniegšanu ar vairāk kā divu mēnešu kavējumu – izpildi, ministrija informē, ka 3.1.2.1.i. investīcijas 114. mērķrādītāja izpilde tiks kavēta, jo tā sasniegšanai ir nepieciešams ilgāks termiņš nekā sākotnēji bija plānots. Saskaņā ar operatīvajiem uzraudzības datiem vienā no projektiem (Dienvidkurzemes novada pašvaldībā) nepieciešams organizēt jaunu iepirkumu vides pieejamības pielāgojumu nodrošināšanai, kā rezultātā vides pieejamības pielāgojumu veikšanai nepieciešams papildu laiks. Minētais saistīts ar to, ka finansējuma saņēmējs ir lauzis iepriekš noslēgto ēku būvprojekta izstrādes un autoruzraudzības līgumu nekvalitatīvas pakalpojuma izpildes un pakalpojuma sniedzēja atteikšanās veikt nepieciešamās izmaiņas būvprojektā dēļ.
Lai nodrošinātu 114. mērķrādītāja sasniegšanu, šīs pašvaldības projekts tiek uzraudzīts pastiprināti no CFLA puses, organizējot sanāksmes ar pašvaldības, kā arī ministrijas pārstāvjiem un meklējot risinājumus mērķrādītāja izpildes veicināšanai (šādas sanāksmes ir notikušas, piemēram, 2025. gada 5. novembrī un 2026. gada 12. martā).
Pēc 2026. gada 12. marta sanāksmes ir prognozējams – ja būs veiksmīgs iepirkumu rezultāts, pašvaldība mērķrādītāju varētu sasniegt līdz 2026. gada 31. augustam.
Vienlaikus jāatzīmē, ka gadījumā, ja joprojām iepriekš minētos riskus nebūs iespējams novērst līdz attiecīgajam termiņam, ministrija vērtēs iespēju veikt papildu MK noteikumu grozījumus un aizstāt Dienvidkurzemes novada pašvaldības ēku ar vienu no Viļānu apvienības pārvaldes papildu ēkām (MK noteikumu Nr. 582 pielikuma 39. vai 41. punktā minēto ēku). 3.1.2.1.i. investīcijas pirmajā kārtā ar 2025. gada 22. aprīļa MK sēdē apstiprinātajiem MK noteikumu Nr. 582 grozījumiem Nr. 244 tika papildināts noteikumu pielikums “Ēku saraksts, kuras atbilst atbalsta saņemšanas nosacījumiem vides pieejamības nodrošināšanai” ar divām ēkām, kuras veido “drošības rezervi”, ja kādu no pielāgojumiem, kas veikti citos projektos, nevarētu attiecināt. Attiecīgi kopumā pielāgojumi ir paredzēti 65 ēkās, no tām 63 ēkas iekļautas 114. mērķrādītāja sasniegšanai nepieciešamo ēku skaitā. Taču jāmin, ka šobrīd MK noteikumos ir noteikts, ka Viļānu apvienības pārvalde par MK noteikumu Nr. 582 pielikuma 39. un 41. punktā minētajām ēkām, ņemot vērā, ka finansējuma izmantošana abu ēku vides pieejamības nodrošināšanai sākotnēji nebija saistīta ar AF plānā noteiktā 114. mērķrādītāja sasniegšanu, piešķirto finansējumu var izmantot līdz 2026. gada 15. novembrim. Konstatējot riskus Dienvidkurzemes novada pašvaldības projektā, ministrija un CFLA ir aicinājusi Viļānu apvienības pārvaldi iespēju robežās veikt nepieciešamās darbības, lai būvniecību kādā no papildu ēkām varētu pabeigt ātrāk – t.i., līdz 2026. gada 31. augustam.
Arī gadījumā, ja kādā no iepriekš norādītajām Viļānu apvienības ēkām nebūs iespējams pabeigt būvdarbus un attiecīgi sasniegt atskaites punktu, 3.1.2.1.i. investīcijas pirmās kārtas 114. mērķrādītāja sasniegšana tiks nodrošināta ne mazāk kā 95 procentu apmērā (t.i., atbalstot 62 ēkas, kas veidotu 98 procentus). To pieļauj Eiropas Komisijas vadlīnijas – Eiropas Komisijas 2023. gada 21. februāra Paziņojums Eiropas Parlamentam un Padomei Nr. COM(2023) 99 final (atbilstoši 3.3. sadaļai “Maksājumu apturēšanas metodika” un II pielikumam “Komisijas metodika maksājumu apturēšanas noteikšanai saskaņā ar Atveseļošanas un noturības mehānisma regulu”). Arī šajā gadījumā tiks īstenotas visas nepieciešamās darbības visu 65 ēku vides pielāgošanai līdz 2026. gada 15. novembrim.
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Jā

	Rādītājs
	2026
	Turpmākie trīs gadi (euro)

	
	
	2027
	2028
	2029

	
	saskaņā ar valsts budžetu kārtējam gadam
	izmaiņas kārtējā gadā, salīdzinot ar valsts budžetu kārtējam gadam
	saskaņā ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru
	saskaņā ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru

	1
	2
	3
	4
	5
	6
	7
	8

	1. Budžeta ieņēmumi
	1 558 130
	-332 724
	0
	0
	0
	0
	0

	1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi
	1 558 130
	-332 724
	0
	0
	0
	0
	0

	1.2. valsts speciālais budžets
	0
	0
	0
	0
	0
	0
	0

	1.3. pašvaldību budžets
	0
	0
	0
	0
	0
	0
	0

	2. Budžeta izdevumi
	2 146 152
	-373 202
	0
	0
	0
	0
	0

	2.1. valsts pamatbudžets
	1 616 041
	-373 202
	0
	0
	0
	0
	0

	2.2. valsts speciālais budžets
	0
	0
	0
	0
	0
	0
	0

	2.3. pašvaldību budžets
	530 111
	0
	0
	0
	0
	0
	0

	3. Finansiālā ietekme
	-588 022
	40 478
	0
	0
	0
	0
	0

	3.1. valsts pamatbudžets
	-57 911
	40 478
	0
	0
	0
	0
	0

	3.2. speciālais budžets
	0
	0
	0
	0
	0
	0
	0

	3.3. pašvaldību budžets
	-530 111
	0
	0
	0
	0
	0
	0

	4. Finanšu līdzekļi papildu izdevumu finansēšanai (kompensējošu izdevumu palielinājumu norāda ar "-" zīmi)
	0
	0
	0
	0
	0
	0
	0

	5. Precizēta finansiālā ietekme
	
	40 478
	
	0
	
	0
	0

	5.1. valsts pamatbudžets
	
	0
	
	0
	
	0
	0

	5.2. speciālais budžets
	
	0
	
	0
	
	0
	0

	5.3. pašvaldību budžets
	
	0
	
	0
	
	0
	0

	6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas (ex-ante) pielikumā)
	-

	6.1. detalizēts ieņēmumu aprēķins
	Atbilstoši MK noteikumu Nr. 582 līdzšinēji spēkā esošajai redakcijai 3.1.2.1.i. investīcijas pirmās kārtas AF attiecināmais finansējums ir 8 926 213 euro, savukārt pieejamais valsts budžeta finansējums PVN izmaksu segšanai ir ne vairāk kā 293 243 euro.

2026. gadā uzrādīts 3.1.2.1.i. investīcijas pirmās kārtas attiecināmais AF finansējums 2026. gadā  1 558 130 euro, VB finansējums 57 911 euro un pašvaldību finansējums 530 111 euro.

	6.2. detalizēts izdevumu aprēķins
	3.1.2.1.i investīcijas pirmās kārtas projektu īstenošanas izdevumu prognoze balstīta uz finansējuma saņēmēju KP VIS iesniegtajiem projektu plānotajiem progresa pārskatu iesniegšanas grafikiem, kur finansējuma saņēmēji norāda plānotos avansa, starpposma un noslēguma maksājumus katrā projekta īstenošanas gadā, kā arī pieejamo faktisko izdevumu izpildi un finansējuma samazinājuma informāciju pēc iesniegtajiem līgumu grozījumiem.

Saskaņā ar noteikumu projektu plānotais 3.1.2.1.i. investīcijas pirmās kārtas AF finansējums  8 593 489 euro un VB finansējums 252 765 euro (kopā – 8 846 254 euro).
Līdz šim 3.1.2.1.i. investīcijas pirmās kārtas projektu darbību īstenošanai izmantotais finansējums 2023., 2024. un 2025. gadā bija 9 073 697 euro, t.sk. AF finansējums 7 368 083 euro, valsts budžeta finansējums 235 332 euro (PVN izmaksu segšanai valsts akciju sabiedrība "Valsts nekustamie īpašumi" un VSIA "Šampētera nams" projektam) un pašvaldību finansējums 1 470 282 euro.

Vienlaikus turpmākajam projektu īstenošanas periodam, ietverot AF finansējuma samazinājumu 332 724 euro un VB finansējuma samazinājumu 40 478 euro, izdevumi plānoti šādā apmērā:
2026. gadā kopējais prognozētais plānotais finansējums projektu īstenošanai ir 1 772 950 euro (t.sk. AF finansējums 1 225 406 euro, VB finansējums 17 433 euro (PVN izmaksu segšanai VSIA "Šampētera nams" projektam) un pašvaldību finansējums 530 111 euro).

	7. Amata vietu skaita izmaiņas (palielinājuma gadījumā: izvērsts pamatojums, izvērtējums par esošo resursu pārskatīšanas iespējām, t.sk. vakanto štata vietu, ilgstošo vakanču izmantošanu u.c.)
	-



Cita informācija
3.1.2.1.i. investīcijas pirmās kārtas projektu īstenošanai nepieciešamais finansējums tiek plānots Finanšu ministrijas valsts budžeta apakšprogrammā 74.07.00 "Atveseļošanas un noturības mehānisma (ANM) finansējums projektu un pasākumu īstenotājiem".
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Jā
4.1. Saistītie tiesību aktu projekti
4.1.1. Grozījumi Ministru kabineta 2023. gada 5. septembra noteikumos Nr. 512 "Eiropas Savienības Atveseļošanas un noturības mehānisma plāna 3.1. reformu un investīciju virziena "Reģionālā politika" 3.1.2.1.i. investīcijas "Publisko pakalpojumu un nodarbinātības pieejamības veicināšanas pasākumi cilvēkiem ar funkcionāliem traucējumiem" otrās kārtas "Atbalsta pasākumi cilvēkiem ar invaliditāti mājokļu vides pieejamības nodrošināšanai" īstenošanas noteikumi" (26-TA-296)
Pamatojums un apraksts
Noteikumu projekts ir saistīts ar 3.1.2.1.i investīcijas pirmās kārtas finansējuma ietaupījuma pārdali 3.1.2.1.i. investīcijas otrās kārtas īstenošanai.
Atbildīgā institūcija
Labklājības ministrija
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
-
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
-
7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
-
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
Noteikumu projekts nemaina investīcijas 3.1.2.1.i. investīcijas otrās kārtas sākotnēji identificētās horizontālās ietekmes aspektus.

